《次韵严丈并呈孟使君》
宋代·韩淲

山城芳树深，明月啼杜宇。客怀为摇荡，诗语亦覼缕。

朅来新安为，颇觉民物古。故人作太守，善政尤可数。

尘榻为我下，更复多软语。飘零曾几何，乃此一杯醑。

坐中严夫子，意气欲掀舞。晤对心事閒，信矣良工苦。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属为西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。